مائیکل مدھو سودن دت

مائیکل مدھو سودن دت () (25 جنوری 1824ء – 29 جون 1873ء) انیسویں صدی کے مشہور و معروف بنگالی شاعر اور ڈراما نگار تھے۔ وہ بنگالی ڈراما کے پہل کار سمجھے جاتے ہیں۔ ان کی مشہور تصنیف میگھ ناد بدھ کاویا ایک المیہ رزمیہ داستان ہے، جس میں نو بند ہیں۔ یہ رزمیہ اپنے اسلوب اور مواد دونوں حیثیت سے بنگالی ادب میں استثنائی درجہ رکھتا ہے۔ نیز انھوں نے غزل، رومانی اور المناک شاعری میں بھی طبع آزمائی کی ہے۔

مدھو سودن دت کا شمار عموماً بنگالی ادب کے عظیم شعرا میں ہوتا ہے، انھیں بابائے بنگالی سانیٹ کہا گیا ہے۔ نیز جسے امتراکشر چند (نظم معرا) کہتے ہیں وہ اس کے موجد ہیں۔ تاہم کا ان کا پہلا پیار شاعری ہی تھا جس میں انھوں نے تمثیل نگار کی حیثیت سے اپنی حیرت انگیز صلاحیتوں کا خوب مظاہرہ کیا ہے۔ نیز مدھو سودن بنگالی زبان میں انگریزی اسلوب میں ڈراما نگاری کرنے والے پہلے شخص ہیں، اس اسلوب میں ڈراموں کو دو حصوں ناٹک اور مناظر میں منقسم کیا جاتا ہے۔ نیز وہ بنگالی زبان میں طنزیہ ڈراموں کے بھی موجد ہیں۔

 ابتدائی زندگی اور تعلیم 
مدھو سودن غیر منقسم بنگال (موجودہ بنگلہ دیش) کے ضلع جیسور کے کیشاب پور ذیلی ضلع میں واقع ساگورداری گاؤں میں پیدا ہوئے۔ ان کے والد کا نام راج ناراین دت تھا جو صدر دیوانی عدالت میں وکیل تھے اور ان کی والدہ کا نام جھانبی دیوی تھا۔ ان کی ابتدائی تعلیم کا آغاز شیخ پورا گاؤں کی ایک قدیم مسجد سے ہوا جہاں وہ فارسی سیکھنے جایا کرتے تھے۔

مدھو سودن استثنائی صلاحیت کے حامل تھے۔ بچپن ہی سے ان کے اساتذہ نے ان کے اندر موجود ادبی اظہار کی صلاحیت کا اندازہ لگا لیا تھا۔ وہ غیر معمولی تخیل کے مالک تھے۔ گھر میں اور بعد ازاں کلکتہ میں انگریزی تعلیم اور یورپی ادب کے مطالعے نے ان کے ذوق، عادات و اطوار اور ذہن کو خاصا متاثر کیا تھا اور وہ اس کی ہمسری کرنے کی کوشش کیا کرتے تھے۔

مدھو سودن کی شخصیت پر ابتدائی تاثر ہندو کالج، کلکتہ میں ان کے استاد ڈیوڈ لیسٹر رچرڈسن کا تھا۔ وہ شاعر تھا، اس نے مدھو سودن کے اندر انگریزی خصوصاً بائرن کی شاعری سے محبت پیدا کی۔

 وفات 
مدھو سودن نے 29 جون 1873ء کو کلکتہ جنرل ہاسپٹل میں وفات پائی۔

 حوالہ جات 

 بیرونی روابط 

 Hindu School, Kolkata – Web Site
 Tilottoma Sambhaba Kabya

زمرہ:1824ء کی پیدائشیں
زمرہ:1873ء کی وفیات
زمرہ:انیسویں صدی کے مرد مصنفین
زمرہ:انیسویں صدی کے ہندوستانی شعرا
زمرہ:بنگالی زبان کے شعرا
زمرہ:بنگالی زبان کے مصنفین
زمرہ:بنگالی مصنفین
زمرہ:بنگالی نشاۃ ثانیہ سے منسلک شخصیات
زمرہ:بھارت کے انگریزی زبان کے شعرا
زمرہ:بھارتی مرد شعرا
زمرہ:پریزیڈنسی یونیورسٹی، کولکاتا کے فضلا
زمرہ:ضلع جیسور کی شخصیات
زمرہ:کولکاتا کے مصنفین
زمرہ:مسیحیت قبول کرنے والی شخصیات
زمرہ:مغربی بنگال کے شعرا
زمرہ:ہندوستانی مسیحی مصنفین
زمرہ:ہندومت سے مسیحیت قبول کرنے والی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:بنگالی مرد شعرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:سانیٹی
زمرہ:انیسویں صدی کے بھارتی مرد مصنفین
زمرہ:بنگالی شخصیات
زمرہ:بھارتی ادب
زمرہ:بھارتی وکلاء
زمرہ:برطانوی وکلاء
زمرہ:بنگلہ دیشی ثقافت
زمرہ:بھارتی ڈراما نگار اور ڈراما نویس
زمرہ:بھارتی شخصیات
زمرہ:انیسویں صدی کا ادب
زمرہ:ناول
زمرہ:مصنفین